title: Id-Direttiva tal-Kunsill 2003/122/EURATOM tat-22 ta' Diċembru 2003 dwar il-kontroll ta' sorsi radjoattivi siġillati ta'attività għolja

text:
Avviż Legali Importanti

|

32003L0122

Official Journal L 346 , 31/12/2003 P. 0057 - 0064

		Id-Direttiva tal-Kunsill 2003/122/EURATOMtat-22 ta' Diċembru 2003dwar il-kontroll ta' sorsi radjoattivi siġillati ta'attività għoljaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikoli 31(2) u 32 tiegħu,Wara li kkunsidra l-proposta tal-Kummissjoni, imfassla wara li nkisbet l-opinjoni ta' grupp ta' persuni maħtura mill-Kumitat Xjentifiku u Tekniku minn esperti fl-Istati Membri, skond l-Artikolu 31 tiegħu,Wara li kkonsulta l-Kumitat Ewropew Ekonomiku u Soċjali,Wara li kkunsidra l-opinjoni tal-Parlament Ewropew [1],Billi:(1) L-Artikolu 30 tat-Trattat jitlob li standards bażiċi għandhom jiġu preskritti fil-Komunità għall-ħarsien tas-saħħa tal-ħaddiema u l-pubbliku ġenerali kontra perikli mir-radjazzjoni jonizzanti.(2) Id-Direttiva tal-Kunsill 96/29/Euratom tat-13 ta' Mejju 1996 li tistabbilixxi standards bażiċi ta' sigurtà għall-ħarsien tas-saħħa tal-ħaddiema u l-pubbliku ġenerali kontra perikli minn radjazzjoni jonizzanti [2], tkompli mal-linji ta' direttivi li jippreskrivu standards ta' sigurtà bażika sa mill-1959.(3) L-Artikolu 4(1)(e) tad-Direttiva 96/29/Euratom jeħtieġ awtorizzazzjoni minn qabel għal, fost prattiċi oħra, l-użu ta' sorsi radjoattivi għal radjografija industrijali jew proċessar ta' prodotti jew riċerka jew l-esponiment ta' persuni għal trattament mediku. Hu xieraq li din il-ħtieġa tinfirex għall-prattiċi kollha li jinvolvu sorsi radjoattivi ta' attività għolja biex tkompli tonqos il-probabbiltà ta' aċċidenti li jinvolvu lil dawn is-sorsi.(4) Qabel l-awtorizzazzjoni, għandu jkun hemm arranġamenti adegwati u preparamenti għall-amministrazzjoni bla periklu tas-sorsi.(5) L-Aġenzija Internazzjonali ta' l-Enerġija Atomika (AIEA) toħroġ regolamenti għat-trasport bla periklu ta' materjal radjoattiv li jinkludu limiti ta' attività għall-ħtiġijiet tar-regolamenti, li għandhom joħolqu bażi xierqa għad-definizzjoni ta' sorsi radjoattivi siġillati ta' attività għolja fl-ambitu ta' din id-Direttiva [3].(6) Fid-Direttiva 96/29/Euratom valuri ta' eżenzjoni ġew stabbiliti għar-rappurtaġġ ta' prattika lill-awtoritajiet. Dawn il-valuri ġew imfissra f'dik id-Direttiva fuq il-bażi ta' livell ta' riskju negliġibbli. Billi l-ħtiġijiet ta' din id-Direttiva m'għandhomx ikunu ta' piż amministrattiv għas-sidien ta' sorsi żgħar li ma jkunx fi proporzjon mal-possibiltà ta' xi ħsara għas-saħħa, id-definizzjoni ta' sorsi radjoattivi ta' attività għolja m'għandhiex tiġi estiża għal-livelli ta' eżenzjoni tad-Direttiva 96/29/Euratom.(7) Tagħbijiet bil-baħar ta' sorsi siġillati bejn Stati Membri huma suġġetti għall-proċedura stabbilita bir-Regolament tal-Kunsill (Euratom) Nru 1493/93 tat-8 ta' Ġunju 1993 dwar it-trasport ta' tagħbijiet bil-baħar ta' sustanzi radjoattivi bejn l-Istati Membri [4].(8) Għalkemm il-ħtiġijiet legali li joħorġu mil-leġislazzjoni f'livell ta' Komunità u dak nazzjonali jiżguraw ħarsien bażiku, sorsi ta' attività għolja għadhom xorta jfissru possibbiltà konsiderevoli ta' riskju għas-saħħa tal-bniedem u għall-ambjent u għalhekk hemm bżonn li jkunu suġġetti għal kontroll strett minn meta jkunu manifatturati sa meta jitpoġġew f'xi stallazzjoni magħrufa għall-ħażna fit-tul jew għar-rimi tagħhom.(9) Il-prevenzjoni ta' aċċidenti u korrimenti radjoloġiċi teħtieġ li l-post ta' kull sors ta' attività għolja jkun magħruf, reġistrat u verifikat minn meta s-sors ikun manifatturat jew impurtat fil-Komunità sa meta jitqiegħed fi stallazzjoni magħrufa għall-ħażna fit-tul tiegħu jew għar-rimi jew sakemm ikun esportat mill- Komunità. Bidliet fis-sitwazzjoni ta' sors ta' attività għolja, e.g il-post fejn qiegħed jew l-użu, għandhom ukoll ikunu reġistrati u notifikati. Ostakli fiżiċi jew finanzjarji m'għandhomx ifixklu lil dawn is-sorsi milli jerġgħu jintużaw kif xieraq, jew riċiklati jew mormija meta ma baqgħux jintużaw taħt kull ċirkostanza li setgħet raġonevolment tkun prevista.(10) Każi ta' esponiment bla ħsieb għandhom jiġu notifikati lill-awtoritajiet kompetenti.(11) Iċ-ċaqliq fi ħdan il-Komunità ta' sorsi ta' attività għolja joħloq il-ħtieġa li jkun armonizzat il-kontroll ta', u l-informazzjoni fuq sorsi bħal dawn bl-applikazzjoni ta' kriterji minimi.(12) L-esperjenza turi illi, minkejja l-eżistenza ta' qafas xieraq regolatorju, il-kontroll ta' sorsi ta' attività għolja xorta jista' jintilef. Barra hekk, l-eżistenza ta' sorsi orfni b'riżultat ta' attivitajiet ta' l-imgħoddi teħtieġ li jittieħdu inizjattivi speċifiċi.(13) Għaldaqstant, hemm bżonn li wieħed jiddisponi għall-identifikazzjoni, markar u reġistrazzjoni ta' kull sors ta' attività għolja kif ukoll għal taħriġ speċifiku u tagħrif għal dawk kollha involuti f'attivitajiet relatati ma' l-użu ta' sorsi. Madankollu, il-markar ta' sorsi eżistenti ta' attività għolja permezz ta' inċiżjoni jew stampar minn persuni għajr il-manifattur jistgħu joħolqu problemi u għandhom ikunu evitati. Huwa wkoll rakkomandabbli li jkun provdut taħriġ u informazzjoni għal dawk li jistgħu aċċidentalment ikollhom jiffaċċaw xi sorsi orfni.(14) Hu wkoll meħtieġ li jkunu provduti mezzi xierqa biex wieħed ikun jista' jittratta sorsi ta' attività għolja orfni għal raġunijiet ta' koperazzjoni internazzjonali u bdil ta' informazzjoni f'dan il-qasam, għal raġunijiet ta' spezzjoni u, fl-aħħarnett, biex jinħolqu provvedimenti finanzjarji għal każijiet meta s-sid oriġinali jew ma' jkunx jista' jiġi identifikat jew, anke jekk ikun identifikat, jinstab li jkun fallut.(15) L-Istati Membri għandhom jippreskrivu regoli dwar penali applikabbli għal ksur tad-disposizzjonijiet ta' din id-Direttiva u jiżguraw li dawn jiġu implimentati; dawn il-penali għandhom ikunu effettivi, proporzjonati u disswassivi,ADOTTA DIN ID-DIRETTIVA:Artikolu 1Skop u Ambitu1. L-iskop ta' din id-Direttiva hu l-prevenzjoni ta' esponiment tal-ħaddiema u l-pubbliku għal radjazzjoni jonizzanti kaġunata minn nuqqas ta' kontroll ta' sorsi radjoattivi ssiġillati ta' attività għolja u sorsi orfni u l-armonizzazzjoni ta' kontrolli fil-post fl-Istati Membri billi jiġu definiti ħtiġijiet speċifiċi li jiżguraw li kull sors jinżamm taħt kontroll.2. Din id-Direttiva tapplika għal sorsi ta' attività għolja kif imfisser fl-Artikolu 2. Stati Membri jistgħu jeskludu sorsi mill-ambitu ta' din id-Direttiva la darba l-attività tagħhom tkun niżlet għal inqas mill-livelli ta' eżenzjoni speċifikati fid-Direttiva 96/29/Euratom.3. L-obbligi minimi li joħorġu minn din id-Direttiva jissupplimentaw lil dawk preskritti fid-Direttiva 96/29/Euratom.Artikolu 2DefinizzjonijietGħall-finijiet ta' din id-Direttiva, għandhom japplikaw id-definizzjonijiet li ġejjin:(a) "sors orfni" tfisser sors issiġillat, li l-livell ta' attività tiegħu, fil-ħin li jkun skopert, ikun ogħla mil-livell ta' eżenzjoni msemmi fl-Artikolu 3(2)(a) tad-Direttiva 96/29/Euratom, u li ma jkunx taħt kontroll regolatorju, jew għaliex qatt ma kien taħt kontroll regolatorju jew għaliex kien abbandunat, mitluf, mhux f'postu, misruq jew trasferit, bla notifika kif suppost lill-awtorità kompetenti, lil xi sid ġdid jew bla ma ġie infurmat ir-riċevitur;(b) "sors ta' attività għolja", hawnhekk iżjed 'il quddiem imsejjaħ "sors", ifisser sors issiġillat li jkun fih radjonuklidu li l-attività tagħha waqt il-manifattura jew, jekk din ma tkunx magħrufa, meta titqiegħed l-ewwel darba fis-suq tkun ugwali għal- jew ogħla mil-livell ta' attività rilevanti speċifikata fl-Anness I;:(ċ) "prattika" għandha t-tifsira mogħtija lilha bid-Direttiva 96/29/Euratom;(d) "awtorizzazzjoni" tfisser permess mogħti f'dokument mill-awtoritajiet kompetenti, fuq talba, biex titwettaq prattika li tinvolvi sors;(e) "awtorità kompetenti" tfisser kull awtorità indikata mill-Istat Membru biex twettaq xogħlijiet skond din id-Direttiva;(f) "sorsi mhux użati" tfisser sorsi li m'għadhomx jintużaw jew li m'għadx hemm il-ħsieb li jintużaw għall-prattika li għaliha ngħatat l-awtorizzazzjoni;(g) "sid" tfisser kull persuna naturali jew ġuridika responsabbli skond il-liġi nazzjonali għal xi sors, inklużi fabbrikanti, fornituri u utenti ta' sorsi bla ma huma inklużi "stallazzjonijiet magħrufa";(h) "fabbrikant" tfisser kull persuna naturali jew ġuridika li timmanifattura xi sors;(i) "stallazzjoni magħrufa" tfisser faċilità li tkun qiegħda fit-territorju ta' Stat Membru awtorizzata mill-awtoritajiet kompetenti ta' dak l-Istat skond il-liġi nazzjonali dwar il-ħażna fit-tul jew rimi ta' sorsi jew stallazzjoni debitament awtorizzata skond il-liġi nazzjonali biex taħżen sorsi temporanjament;(j) "ħaddiem espost" għandha t-tifsira mogħtija lilha bid-Direttiva 96/29/Euratom;(k) "sors issiġillat" għandha t-tifsira mogħtija lilha bid-Direttiva 96/29/Euratom u tinkludi l-kapsola, meta jkun il-każ, li jkollha ġo fiha materjal radjoattiv bħala parti integrali mis-sors;(l) "fornitur" tfisser kull persuna naturali jew ġuridika li tforni xi sors jew tagħmlu disponibbli(m) "trasferiment" ta' sors tfisser trasferiment ta' sors min sid għal ieħor;(n) "kontenitur ta' sors" tfisser il-konteniment ta' sors issiġillat li ma jkunx parti integrali mis-sors, iżda li jkun maħsub għat-trasport, maniġġjar, eċċ.Artikolu 3Awtorizzazzjoni1. L-Istati Membri għandhom jeħtieġu lis-sid li jikseb awtorizzazzjoni minn qabel għal kull prattika li tinvolvi xi sors, inkluż il-pussess ta' sors.2. L-Istati Membri għandhom jiżguraw illi, qabel joħorġu awtorizzazzjoni:(a) arranġamenti adegwati, inklużi dawk li joħorġu minn din id-Direttiva, ikunu saru għall-amministrazzjoni bla periklu ta' sorsi, inkluż meta s-sorsi ma jibqgħux fl-użu. Dawn l-arranġamenti ta' l-aħħar jistgħu jiddisponu għat-trasferiment ta' dawn is-sorsi lill-fornitur jew biex jitqiegħdu fi stallazzjoni magħrufa jew għal obbligu tal-fabbrikant jew il-fornitur li jirċievi dawn is-sorsi;(b) provvediment adegwat, fis-sens ta' garanzija finanzjarja jew xi mezz ieħor ekwivalenti li jkun xieraq għas-sors in kwistjoni, ikun sar għall-maniġġjar ta' sorsi bla periklu meta jkunu saru sorsi li ma jintużawx aktar, inkluż il-każ meta sid jispiċċa fallut jew jispiċċalu n-negozju.3. L-Istati Membri għandhom jiżguraw li l-awtorizzazzjoni tkopri:(a) responsabbiltajiet;(b) kompetenzi minimi ta' persunal, inklużi informazzjoni u taħriġ;(ċ) kriterji minimi ta' prestazzjoni ta' sorsi, kontenituri ta' sorsi u tagħmir addizzjonali;(d) ħtiġijiet ta' proċeduri ta' emerġenza u ħoloq ta' komunikazzjoni;(e) proċeduri dwar xogħlijiet li għandhom jiġu segwiti;(f) manutenzjoni ta' tagħmir, sorsi u kontenituri;(g) maniġġjar adegwat ta' sorsi li ma baqgħux jintużaw, inklużi ftehimiet dwar it-trasferiment, jekk ikun il-każ, ta' sorsi li ma baqgħux jintużaw lil xi fornitur, sid awtorizzat ieħor jew xi stallazzjoni magħrufa,.Artikolu 4TrasferimentiL-Istati Membri għandhom jistabbilixxu sistema li biha jkunu nfurmati adegwatament bi trasferimenti ta' sorsi individwali.Artikolu 5Reġistri1. Is-sid għandu jżomm reġistri tas-sorsi kollha taħt ir-responsabbiltà tiegħu, fejn qegħdin u t-trasferiment tagħhom. Ir-reġistri għandhom jinkludu l-informazzjoni preskritta fl-Anness II. Din l-informazzjoni tista' tiġi reġistrata fuq folja standard ta' reġistrazzjoni skond il-paragrafu 5.2. Is-sid għandu jgħaddi lill-awtorità kompetenti kopja elettronika jew bil-miktub tar-reġistri imsemmija fil-paragrafu 1, kif meħtieġ mill-Istat Membru konċernat- bla telf ta' żmien, waqt l-istabbiliment ta' dawn ir-reġistri, li għandu jkun kemm jista' jkun possibbli wara li s-sors ikun inkiseb- f'intervalli, li għandhom jiġu stabbiliti mill-Istati Membri/awtoritajiet kompetenti, ta' mhux aktar minn 12-il xahar wara,- jekk is-sitwazzjoni indikata fil-folja ta' informazzjoni tkun inbidlet,- bla telf ta' żmien malli jingħalqu r-reġistri ta' xi sors speċifiku meta s-sid ma baqax aktar iżomm dan is-sors,- bla telf ta' żmien malli jingħalqu dawn ir-reġistri meta s-sid ma baqax aktar iżomm xi sorsi, u- kull meta jintalbu dan mill-awtoritajiet kompetenti.Ir-Reġistri tas-sid għandhom ikunu disponibbli għal spezzjoni mill-awtoritajiet kompetenti.3. L-awtoritajiet kompetenti għandhom iżommu reġistri ta' sidien awtorizzati u tas-sorsi li jkollhom. Dawn ir -Reġistri għandhom jinkludu r-radjonuklidu involut, l-attività fil-ħin tal-manifattura, jew jekk din l-attività ma tkunx magħrufa, l-attività meta tpoġġiet l-ewwel darba fis-suq jew meta s-sid kiseb is-sors, u t-tip ta' sors.4. L-awtoritajiet kompetenti għandhom iżommu r -Reġistri aġġornati, waqt li jqisu trasferimenti, fost fatturi oħra.5. Il-Kummissjoni tagħmel disponibbli f'għamla elettronika il-folja standard tar-record għar-Reġistri preskritti fl-Anness II.6. Il-Kummissjoni tista', skond il-proċeduri msemmija fl-Artikolu 17, taġġorna l-informazzjoni meħtieġa preskritta fl-Anness II u l-folja standard tar-record għar-Reġistri preskritti fl-Anness II.Artikolu 6Ħtiġijiet għas-sidienKull sid ta' xi sors għandu:(a) jiżgura li testijiet kif imiss, bħal testijiet għal xi tnixxija bażati fuq standards internazzjonali, jitwettqu regolarment bħala ċċekkjar u manutenzjoni ta' l-integrità ta' kull sors;(b) jivverifika regolarment, f'intervalli speċifiċi li jistgħu ikunu stabbiliti mill-Istati Membri, li kull sors u, meta rilevanti, it-tagħmir li jkun fih is-sors, għadu hemm u minn dak li jidher f'kondizzjoni tajba fil-post fejn jintuża jew fejn jinħażen;(ċ) jiżgura li kull sors fiss jew mobbli jkun suġġett għal miżuri dokumentati adegwati, bħal protokolli u proċeduri bil-miktub, bl-għan li ma jitħalliex aċċess mhux awtorizzat jew telf jew serq tas-sors jew li jsirlu xi ħsara bin-nar;(d) javża minnufih lill-awtorità kompetenti b'xi telf, serq jew xi użu mhux awtorizzat ta' xi sors, jirranġa biex ikun iċċekkjat kull sors wara dak li jkun ġara, inkluż qbid, illi seta' għamel xi ħsara lis-sors u, jekk ikun il-każ, jinforma b'dan lill-awtorità kompetenti u x'passi ttieħdu;(e) jieħu lura kull sors li m'għadux jintuża lill-fornitur jew iqiegħdu fi stallazzjoni magħrufa jew jittrasferih lil xi sid awtorizzat ieħor sakemm ma jkunx miftiehem mod ieħor ma' l-awtorità kompetenti, bla telf żejjed ta' żmien wara li jitwaqqaf l-użu;(f) jiżgura illi, qabel ma' jsir xi trasferiment, ir-riċevitur ikollu l-awtorizzazzjoni meħtieġa(g) javża minnufih lill-awtorità kompetenti b'xi inċident jew aċċident li jkun irriżulta minn esponiment bla ħsieb ta' xi ħaddiem jew membru tal-pubbliku.Artikolu 7Identifikazzjoni u markar1. Il-fabbrikant irid jidentifika jew, fil-każ ta' sorsi importati minn barra l-Komunità, il-fornitur irid jiżgura li kull sors ikun identifikat b'numru għalih. Dan in-numru irid ikun inċiż jew stampat fuq is-sors, meta dan hu prattikabbli.Dan in-numru jrid ukoll jiġi inċiż jew stampat fuq il-kontenitur tas-sors. Jekk dan ma jkunx possibbli jew fil-każ ta' kontenituri għat-trasport li jistgħu jerġgħu jintużaw, il-kontenitur tas-sors għandu mill-inqas ikollu informazzjoni dwar in-natura tas-sors.Il-fabbrikant jew il-fornitur għandu jiżgura li l-kontenitur tas-sors u, meta prattikabbli, is-sors ikun immarkat u tikkettjat b'sinjal xieraq li jwissi n-nies bil-periklu tar-radjazzjoni.Il-fabbrikant irid jipprovdi ritratt tat-tip ta' disinn manifatturat ta' kull sors u tal-kontenitur ta' sors tipiku.2. Is-sid għandu jiżgura li kull sors ikollu miegħu informazzjoni bil-miktub li tindika li s-sors hu identifikat u mmarkat b'konformità mal-paragrafu 1 u li l-markar u t-tikkettjar imsemmija fil-paragrafu 1 jibqgħu jinqraw. L-informazzjoni trid tinkludi ritratti tas-sors, tal-kontenitur tas-sors, ta' l-imballaġġ għat-trasport, tad-disinn u t-tagħmir kif approprjat.Artikolu 8Taħriġ u informazzjoni1. Fil-preparament għal informazzjoni u taħriġ fil-qasam tal-ħarsien mir-radjazzjoni f'konformità ma' l-Artikolu 22 tad-Direttiva 96/29/Euratom, is-sid għandu jiżgura li taħriġ bħal dan ikun jinkludi ħtiġijiet speċifiċi dwar il-maniġġjar ta' sorsi bla periklu.L-informazzjoni u t-taħriġ għandhom jagħmlu enfasi partikolari fuq il-ħtiġijiet ta' sigurtà li hemm bżonn u għandu jkun fihom informazzjoni speċifika dwar il-konsegwenzi possibbli jekk jintilef il-kontroll adegwat ta' xi sorsi.L-informazzjoni u t-taħriġ jiġu ripetuti f'intervalli regolari u dokumentati, bl-għan li l-ħaddiema rilevanti jkunu preparati sew għal avvenimenti bħal dawn.L-informazzjoni u t-taħriġ jiġu ndirizzati lil ħaddiema li jkunu ġew esposti.2. L-Istati Membri għandhom joħolqu inkoraġġiment biex jiżguraw li l-amministrazzjoni u l-ħaddiema fi stallazzjonijiet fejn sorsi orfni aktarx ikunu jinstabu l-iżjed jew ikunu qed jiġu proċessati (e.g. spazji kbar fejn jinżammu bċejjeċ mormija tal-metall u impjanti kbar għar-riċiklaġġ tal-metall), u l-amministrazzjoni u l-ħaddiema f'punti sinifikanti nevralġiċi ta' transitu (e.g. postijiet doganali), ikunu(a) informati bil-possibbiltà li jistgħu jsibu ruħhom konfrontati ma' xi sors;(b) avżati u mħarrġa fl-iskoperta viżwali ta' sorsi u tal-kontenituri tagħhom;(ċ) informati bil-fatti bażiċi dwar ir-radjazzjoni jonizzanti u l-effetti tagħha;(d) informati bi, u mħarrġa fl-azzjoni li trid tittieħed fil-każ ta' l-iskoperta jew l-iskoperta suspettata ta' xi sors.Artikolu 9Sorsi orfni1. L-Istati Membri jiżguraw li l-awtoritajiet kompetenti jkunu lesti, jew ikunu ħasbu, anke għat-tqassim ta' responsabbiltajiet, biex jirkupraw sorsi orfni u biex jittrattaw emerġenzi radjoloġiċi minħabba xi sorsi orfni u jkunu ħejjew pjanijiet xierqa u miżuri ta' reazzjoni.2. L-Istati Membri jiżguraw li pariri tekniċi u għajnuna speċjalizzata jkunu mill-ewwel disponibbli għal persuni, mhux normalment involuti f'operazzjonijiet suġġetti għal ħtiġijiet ta' protezzjoni kontra r-radjazzjoni, li jissuspettaw il-preżenza ta' xi sors orfni. Il-mira ewlenija ta' pariri u għajnuna tkun il-ħarsien ta' ħaddiema u membri tal-pubbliku minn radjazzjoni u s-sigurtà tas-sors.3. L-Istati Membri għandhom jinkoraġġixxu l-istabbiliment ta' sistemi mmirati biex jiskopru sorsi orfni f'postijiet bħal spazji kbar fejn jinżammu bċejjeċ mormija tal-metall u impjanti kbar għar-riċiklaġġ tal-metall skartat, u l-amministrazzjoni u postijiet sinifikanti nevralġiċi ta' transitu, kull fejn approprjat bħal postijiet doganali.4. L-Istati Membri jiżguraw li jiġu organizzati kampanji, kif approprjat, biex jiġu rkuprati sorsi orfni li jkun fadal minn attivitajiet li jkunu għaddew.Il-kampanji jistgħu jinkludu s-sehem finanzjarju ta' Stati Membri fl-ispejjeż għall-irkuprar, l-amministrazzjoni u r-rimi ta' sorsi u jistgħu wkoll jinkludu stħarriġ ta' Reġistri storiċi ta' awtoritajiet, bħad-dwana, u ta' sidien, bħal istituti ta' riċerka, istituti għat-testjar ta' materjal u sptarijiet.Artikolu 10Sigurtà finanzjarja għas-sorsi orfniL-Istati Membri għandhom jiżguraw illi, fuq il-bażi ta' arranġamenti li jiddeċiedu fuqhom l-Istati Membri, tkun stabbilita sistema ta' sigurtà finanzjarja jew xi mezz ieħor ekwivalenti biex ikunu koperti spejjeż ta' intervent fir-rigward ta' l-irkuprar ta' sorsi orfni u li jistgħu jirriżultaw mill-implimentazzjoni tal-ħtiġijiet preskritti fl-Artikolu 9.Artikolu 11Koperazzjoni internazzjonali u bdil ta' informazzjoniKull Stat Membru għandu mill-ewwel jibdel informazzjoni u jikkopera ma' Stati Membri jew pajjiżi terzi oħra rilevanti u ma' organizzazzjonijiet internazzjonali rilevanti dwar telf, tneħħija, serq jew skoperta ta' sorsi u dwar l-insegwiment jew investigazzjonijiet relatati, bla ħsara għall-ħtiġijiet ta' konfidenzjalità rilevanti u regolamenti nazzjonali rilevanti.Artikolu 12SpezzjonijietL-Istati Membri għandhom jistabbilixxu jew iżommu sistema ta' spezzjonijiet biex jiġu nfurzati d-disposizzjonijiet imdaħħla b'konformità ma' din id-Direttiva.Artikolu 13L-awtorità kompetenti1. L-Istati Membri jinnominaw l-awtorità kompetenti li għandha twettaq xogħlijiet skond din id-Direttiva.2. L-Istati Membri jibgħatu lill-Kummissjoni l-isem u l-indirizz ta' l-awtorità kompetenti u l-informazzjoni kollha meħtieġa biex jikkomunikaw malajr ma' dawn l-awtoritajiet.3. Meta Stati Membri jkollhom iżjed minn awtorità kompetenti waħda, għandhom jinnominaw punt ta' kuntatt wieħed biex jaġixxi bħala l-mezz komuni ma' korrispondenti fi Stati Membri oħra.4. L-Istati Membri jibgħatu lill-Kummissjoni kull bdil tad-data msemmija fil-paragrafi 2 u 3.5. Il-Kummissjoni tikkomunika l-informazzjoni msemmija fil-paragrafi 2, 3 u 4 lill-awtoritajiet kompetenti kollha fil-Komunità u tippubblikaha perjodikament fil-Ġurnal Uffiċjali ta' l-Unjoni Ewropea, f'intervalli ta' mhux aktar minn sentejn.Artikolu 14Rapport dwar esperjenzaSal-31 ta' Diċembru 2010, l-Istati Membri għandhom jibgħatu rapport lill-Kummissjoni dwar l-esperjenza miksuba fl-implimentazzjoni ta' din id-Direttiva, inkluża l-konsiderazzjoni ta' kull effett li l-Artikolu 1(2) seta' kellu.Fuq dik il-bażi, il-Kummissjoni għandha tibgħat rapport lill-Parlament Ewropew, lill-Kunsill u lill-Kumitat Ekonomiku u Soċjali Ewropew.Artikolu 15PenaliL-Istati Membri għandhom jistabbilixxu l-penali li japplikaw għall-ksur tad-disposizzjonijiet nazzjonali adottati skond din id-Direttiva. Il-penali għandhom ikunu effettivi, proporzjonati u disswassivi.Artikolu 16Trasposizzjoni1. L-Istati Membri għandhom idaħħlu fis-seħħ il-liġijiet, regolamenti u d-disposizzjonijiet amministrattivi meħtieġa għall-konformità mad-Direttiva qabel il-31 ta' Diċembru 2005.L-Istati Membri jistgħu jiddisponu, dwar sorsi mqiegħda fis-suq qabel id-data msemmija fl-ewwel subparagrafu, illi:(a) l-Artikoli 3 sa 6 m'għandhomx japplikaw qabel il-31 ta' Diċembru 2007;(b) l-Artikolu 7 m'għandux japplika, bl-eċċezzjoni tal-ħtiġijiet li ġejjin li għandhom japplikaw sal-31 ta' Diċembru l-aktar tard:- is-sid irid jiżgura illi, jekk prattikabbli, kull sors u kontenitur tas-sors ikollhom magħhom informazzjoni bil-miktub biex ikun identifikat is-sors u n-natura tiegħu,- is-sid irid jiżgura illi, jekk prattikabbli, kull sors bħal dan, jekk prattikabbli, u l-kontenitur tas-sors ikunu ttikkettjati b'sinjal approprjat li jwissi lin-nies bil-periklu tar-radjazzjoni.Meta dawn il-miżuri jkunu adottati mill-Istati Membri, għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi ta' kif issir din ir-referenza għandhom ikunu stabbiliti mill-Istati Membri.2. L-Istati Membri għandhom jikkomunikaw lill-Kummissjoni it-test tad-disposizzjonijiet ewlenin tal-liġi nazzjonali li jadottaw fil-qasam kopert minn din id-Direttiva, flimkien ma' skeda li turi kif id-disposizzjonijiet ta' din id-Direttiva jikkorrispondu għad-disposizzjonijiet nazzjonali adottati.Artikolu 17KumitatIl-Kummissjoni tiġi assistita fit-twettiq tax-xogħlijiet tagħha preskritti fl-Artikolu 5(6) minn Kumitat Konsultattiv magħmul mir-rappreżentanti ta' l-Istati Membri u presedut mir-rappreżentant tal-Kummissjoni.Ir-rappreżentant tal-Kummissjoni għandu jissottometti lill-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu dwar l-abbozz, f'limitu ta' żmien li l-President jista' jiddeċiedi skond l-urġenza tal-każ, jekk meħtieġ billi tittieħed votazzjoni.L-opinjoni tal-Kumitat tiġi rekordjata fil-minuti; barra hekk, kull Stat Membru jkollu d-dritt jitlob li l-posizzjoni tiegħu tiġi rekordjata.Il-Kummissjoni għandha tagħti l-akbar konsiderazzjoni lill-opinjoni mogħtija mill-Kumitat. Għandha tinforma lill-Kumitat bil-mod kif l-opinjoni tiegħu ġiet meqjusa.Artikolu 18Dħul fis-seħħDin id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 19Din id-Direttiva hi ndirizzata lill-Istati Membri.Magħmul fi Brussel, fit-22 ta' Diċembru 2003.Għall-KunsillIl-PresidentA. Matteoli[1] Opinjoni tat-18 ta' Novembru 2003 (għad mhix ippubblikata fil-Ġurnal Uffiċjali).[2] ĠU L 159, tad-29.06.1996, p. 1.[3] Serje ta' l-AIEA dwar Standards ta' Sigurtà Nru TS-R-1 (ST, Rivedut), Vjenna, 2000.[4] ĠU L 148, tad-19.06.1993, p. 1.--------------------------------------------------L-ANNESS ILivelli ta' attivitàDwar radjonuklidi mhux elenkati fl-iskeda t'hawn taħt, iżda msemmijin fl-Anness I, Skeda A, tad-Direttiva 96/29/Euratom, il-livell ta' attività rilevanti hu ta' wieħed minn kull mija tal-valur AI korrispondenti mogħti fir-Regolamenti ta' l-AIEA dwar sigurtà fit-trasport ta' materjal radjoattiv [1].Element (Numru atomiku) | Radjonuklidu | Livell ta' attività (Bq) |Ħadid (26) | Fe-55 | 4 × 1011 |Kobalt (27) | Co-60 | 4 × 109 |Selenju (34) | Se-75 | 3 × 1010 |Kripton (36) | Kr-85 | 1 × 1011 |Stronzju (38) | Sr-90 | 3 × 109 |Palladjum (46) | Pd-103 | 4 × 1011 |Jodju (53) | I-125 | 2 × 1011 |Ċesjum (55) | Cs-137 | 2 × 1010 |Prometjum (61) | Pm-147 | 4 × 1011 |Gadolinjum (64) | Gd-153 | 1 × 1011 |Tuljum (69) | Tm-170 | 3 × 1010 |Iridjum (77) | Ir-192 | 1 × 1010 |Talljum (81) | Tl-204 | 1 × 1011 |Radjum (88) | Ra-226 | 2 × 109 |Plutonju (94) | Pu-238 | 1 × 1011 |Americium (95) | Am-241 | 1 × 1011 |Californium (98) | Cf-252 | 5 × 108 |[1] Nru TS-R-1 (ST-1, rivedut) – Aġenzija Internazzjonali ta' l-Enerġija Atomika, Vjenna 2000.--------------------------------------------------L-ANNESS II+++++ TIFF +++++--------------------------------------------------


title: Id-Direttiva tal-Kunsill tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-fanali indikaturi tad- direzzjoni għall-vetturi bil-mutur u l-karrijiet tagħhom

text:
Avviż Legali Importanti

|

31976L0759

Official Journal L 262 , 27/09/1976 P. 0071 - 0084 Finnish special edition: Chapter 13 Volume 5 P. 0100  Greek special edition: Chapter 13 Volume 4 P. 0042  Swedish special edition: Chapter 13 Volume 5 P. 0100  Spanish special edition: Chapter 13 Volume 5 P. 0110  Portuguese special edition Chapter 13 Volume 5 P. 0110

		Id-Direttiva tal-Kunsilltas-27 ta’ Lulju 1976dwar l-approssimazzjoni tal-liġijiet ta’ l-Istati Membri li għandhom x’jaqsmu mal-fanali indikaturi tad- direzzjoni għall-vetturi bil-mutur u l-karrijiet tagħhom(76/759/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabilixxi l-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta mill-Kumissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi l-ħtiġiet tekniċi li l-vetturi bil-mutur għandhom jissodisfaw skond il-liġijiet nazzjonali għandhom x’jaqsmu inter alia mal-fanali indikaturi tad-direzzjoni tagħhom;Billi dawk il-ħtiġiet huma differenti minn Stat Membru wieħed għall-ieħor; billi hu għalhekk neċessarju li l-Istati Membri kollha jadottaw l-istess ħtiġiet jew f’addizzjoni ma’ jew minflok ir-regoli eżistenti tagħhom, sabiex, b’mod partikolari, jippermettu li l-proċedura ta’ l-approvazzjoni tat-tip tal-KEE li kienet is-suġġett tad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [3], tiġi introdotta fir-rigward ta’ kull tip ta’ vettura;Billi fid-Direttiva 76/756/KEE [4], il-Kunsill stipula l-ħtiġiet komuni għall-istallazzjoni ta’ ta’ mezzi ta’ dawl u ta’ sinjalazzjoni bid-dawl fuq il-vetturi bil-mutur u l-karrijiet tagħhom;Billi proċedura ta’ l-approvazzjoni tat-tip armonizzata għall-fanali indikaturi tad-direzzjoni tagħmilha possibbli għal kull Stat Membru li jeżamina l-konformità tiegħu mal-ħtiġiet ta’ kostruzzjoni u ttestjar komuni u li jinforma ’l Istati Membri l-oħrajn bis-sejbiet tiegħu billi jibgħat kopja taċ-ċertifikat ta’ l-approvazzjoni tat-tip ta’ komponent komplet għal kull tip ta’ fanal indikatur tad-direzzjoni; billi t-tqegħid ta’ marka ta’ l-approvazzjoni tat-tip tal-KEE ta’ komponent fuq il-fanali indikaturi tad- direzzjoni kollha fabbrikati skond l-approvazzjoni tat-tip ineħħi l-bżonn għal verifiki tekniċi fuq dawn il-fanali indikaturi tad-direzzjoni fi Stati Membri oħrajn;Billi hu mixtieq li jittieħed kont tal-ħtiġiet tekniċi adottati mill-Kummissjoni Ekonomika għall-Ewropa tan-NU fir-Regolament tagħha Nru 6 (“Dispożizzjonijiet uniformi għall-approvazzjoni ta’ l-indikaturi tad-direzzjoni għal vetturi bil-mutur (ħlief għall-muturi) u l--karrijiet tagħhom”) [5], li hu fl-anness mal-Ftehim ta’ l-20 ta’ Marzu 1958 li jirrigwarda l-adozzjoni ta’ kondizzjonijiet uniformi għall-approvazzjoni u r-rikonoxximent reċiproku ta’ approvazzjoni għat-tagħmir u l-partijiet tal-vetturi bil-mutur;Billi l-approssimazzjoni tal-liġijiet nazzjonali li għandhom x’jaqsmu mal-vetturi bil-mutur tinvolvi r-rikonoxximent reċiproku mill-Istati Membri tal-verifiki mwettqa minn kull wieħed minnhom fuq il-bażi tal-ħtiġiet komuni,ADOTTA DIN ID-DIRETTIVA:Artikolu 11. Kull Stat Membru għandu jagħti l-approvazzjoni tat-tip tal-KEE ta’ komponent għal kwalunkwe tip ta’ fanal indikatur tad-direzzjoni li jissodisfa l-ħtiġijet tal-kostruzzjoni u ttestjar stipulati fl-Anessi 0, I, III, IV u V.2. L-Istat Membru li jkun ta l-approvazzjoni tat-tip tal-KEE ta’ komponent għandu jieħu l-miżuri meħtieġa sabiex jivverifika li l-mudelli ta’ produzzjoni jikkonformaw mat-tip approvat, sa fejn dan hu neċessarju u jekk meħtieġ f’kooperazzjoni ma’ l-awtoritajiet kompetenti fl-Istati Membri l-oħrajn. Din il-verifika għandha tkun limitata għal tfittxijiet saltwarji.Artikolu 2L-Istati Membri għandhom, għal kul tip ta’ fanal indikatur tad-direzzjoni li japprovaw skond l-Artikolu 1, joħorġu lill-manifattur, jew lir-rappreżentant awtorizzat tiegħu, marka ta’ l-approvazzjoni tat-tip tal-KEE ta’ komponent li tikkonforma mal-mudell muri fl-Anness III.L-Istati Membri għandhom jieħdu l-miżuri xierqa kollha biex jipprevjenu l-użu ta’ marki li x’aktarx jikkrejaw konfużjoni bejn il-fanali indikatur tad-direzzjoni li ġew mogħtija l-approvazzjoni tat-tip skond l-Artikolu 1, u mezzi oħrajn.Artikolu 31. Ebda Stat Membru ma jista’ jipprojbixxi t-tqegħid fis-suq ta’ fanali indikatur tad-direzzjoni għal-raġunijiet li għandhom x’jaqsmu mal-kostruzzjoni jew il-metodu ta’ funzjonament tagħhom jekk ikollhom il-marka ta’ l-approvazzjoni tat-tip tal-KEE ta’ komponent.2. Madanakollu, Stat Membru jista’ jipprojbixxi t-tqegħid fis-suq ta’ fanali indikatur tad-direzzjoni li jkollhom il-marka ta’ l-approvazzjoni tat-tip tal-KEE ta’ komponent li konsistentement jonqsu li jikkonformaw mat-tip approvat.Dak l-Istat għandu minnufih jinforma lill-Istati Membri l-oħrajn u lill-Kummissjoni bil-miżuri meħuda, u jispeċifika r-raġunijiet għad-deċiżjoni tiegħu.Artikolu 4L-awtoritajiet kompetenti ta’ kull Stat Membru għandhom fi żmien xahar jibagħtu lil-awtoritajiet kompetenti ta’ l-Istati Membri l-oħrajn kopja taċ-ċertifikati ta’ l-approvazzjoni tat-tip ta’ komponent, li eżempju tiegħu hu mogħti fl-Anness II, kompletat għal kull tip ta’ fanal indikatur tad-direzzjoni li huma japprovaw jew jirrifjutaw li japprovaw.Artikolu 51. Jekk l-Istat Membru li ta l-approvazzjoni tat-tip tal-KEE ta’ komponent li numru ta’ fanali indikaturi tad-direzzjoni li jkollhom l-istess marka ta’ l-approvazzjoni tat-tip tal-KEE ta’ komponent ma jikkonformawx mat-tip li hu approva, għandu jieħu l-miżuri neċessarja biex jassigura li l-mudelli tal-produzzjoni jikkonformaw mat-tip approvat. L-awtoritajiet kompetenti ta’ dak l-Istat għandhom javżaw lil dawk ta’ Stati Membri oħrajn bil-miżuri meħuda, li jistgħu, fejn hemm nuqqas konsistenti li jikkonformaw, jestendu sa l-irtirar ta’ l-approvazzjoni tat-tip tal-KEE ta’ komponent. L-awtoritajiet imsemmija għandhom jieħdu l-istess miżuri jekk ikunu informati mill-awtoritajiet kompetenti ta’ Stat Membru ieħor b’dan in-nuqqas li jikkonformaw.2. L-awtoritajiet kompetenti ta’ l-Istati Membri għandhom fi żmien xahar jinformaw lil xulxin b’xi irtirar tal-marka ta’ l-approvazzjoni tat-tip tal-KEE ta’ komponent, u bir-raġunijiet għal din il-miżura.Artikolu 6Kwalunkwe deċiżjoni meħuda skond id-dispożizzjonijiet adottati fl-implimentazzjoni ta’ din id-Direttiva biex tiġi rrifjutata jew irtirata l-approvazzjoni tat-tip ta’ komponent għal fanal indikatur tad-direzzjoni jew biex jiġi pprojibit it-tqegħid tiegħu fis-suq jew l-użu tiegħu għandha tqiegħed fid-dettall ir-raġunijiet li fuqhom hi bbażata. Dawn id-deċiżjonijiet għandhom jiġu nnotifikati lill-parti konċernata, li fl-istess ħin għandu jkun informat bir-rimedji disponibbli lilu skond il-liġijiet fis-seħħ fl-Istati Membri u bil-limiti ta’ żmien permessi għall-eżerċizzju ta’ dawn ir-rimedji.Artikolu 7Ebda Stat Membru ma jista’ jirrifjuta li jagħti l-approvazzjoni tat-tip tal-KEE jew l-approvazzjoni tat-tip nazzjonali ta’ vettura għal raġunijiet li għandhom x’jaqsmu mal-fanali indikatur tad-direzzjoni tagħha jekk dawn ikollhom il-marka ta’ l-approvazzjoni tat-tip tal-KEE ta’ komponent u huma mwaħħla skond il-ħtiġiet stabbiliti fid-Direttiva 76/756/KEE.Artikolu 8Ebda Stat Membru ma jista’ jirrifjuta jew jipprojibixxi l-bejgħ, ir-reġistrazzjoni, id-dħul fis-servizz jew l-użu ta’ xi vettura għal raġunijiet li għandhom x’jaqsmu mal-fanali indikaturi tad-direzzjoni tagħha jekk dawn ikollhom il-marka ta’ l-approvazzjoni tat-tip tal-KEE ta’ komponent u huma mwaħħla skond il-ħtiġiet stabbiliti fid-Direttiva 76/756/KEE.Artikolu 9Għall-iskopijiet ta’ din id-Direttiva, “vettura” tfisser kwalunkwe vettura bil-mutur maħsuba għall-użu fuq it-triq, bil-karozzerija jew mingħajrha, li jkollha mill-inqas erba’ roti u veloċità massima ddisinjata li taqbeż il-25km/siegħa, u l-karrijiet tagħha, ħlief għal vetturi li jimxu fuq il-linji, it-tratturi u makkinarju għall-agrikoltura u vetturi tax-xogħlijiet pubbliċi.Artikolu 10Kwalunkwe emendi neċessarji biex jaġġustaw il-ħtiġiet ta’ l-Annessi sabiex jieħdu kont tal-progress tekniku għandhom jiġu adottati skond il-proċedura stabbilita fl-Artikolu 13 tad-Direttiva 70/156/KEE.Artikolu 111. L-Istati Membri għandhom jadottaw u jippubblikaw id-dispożizzjonijiet neċessarji sabiex jikkonformaw ma’ din di-Direttiva qabel l-1 ta’ Lulju 1977 u għandhom minnufih jinformaw lill-Kummissjoni b’dan. Għandhom japplikaw dawn id-dispożizzjonijiet mill-1 ta’ Ottubru 1977 fl-iktar tard.2. Ladarba din id-Direttiva tkun ġiet notifikata, l-Istati Membri għandhom ukoll jassiguraw li l-Kummissjoni hi informata, fi żmien suffiċjenti għaliha biex tissottometti l-kummenti tagħha, b’ abbozzi ta’ liġijiet, regolamenti jew dispożizzjonijiet amminsitrattivi li huma jipproponu li jadottaw fis-settur kopert minn din id-Direttiva.Artikolu 12Din id-Direttiva hi indirizzata lill-Istati Membri.Magħmula fi Brussel, fis-27 ta’ Lulju 1976.F’isem il-KunsillIl-PresidentM. Van Der Stoel[1] ĠU C 28, tas-17.2.1967, p. 458/67.<0Ħ[2] ĠU C 224, tal-5.12.1966, p. 3802/66.<0Ħ[3] ĠU L 42, tat-23.2.1970, p.1.[4] ĠU L 262, tas- 27.9.76, p. 1[5] Il-Kummissjoni Ekonomika għall-Ewropa, Dokument E/ECE/324, Addendum 5 tat-22 ta’ Mejju 1967--------------------------------------------------Lista ta’ l-AnnessiL-Anness 0 | - Definizzjoni, speċifikazzjonijiet ġenerali, l-intensità tad-dawl mitfugħ, il -proċedura tat-test, l-kulur tad-dawl mitfugħ, il-konformità tal-produzzjoni |L-Anness I | - Kategoriji ta’ fanali indikaturi tad-direzzjoni: angoli minimi meħtieġa għad-distribuzzjoni tad-dawl fl-ispazju |L-Anness II | - Mudell taċ-ċertifikat ta’ approvazzjoni tat-tip tal-KEE ta’ komponent |L-Anness III | - Ħtieġiet ta’ l-approvazzjoni tat-tip ta’ komponent KEE u l-immarkar Appendiċi: Eżempju ta’ marka ta’ l-approvazzjoni ta’ tip tal-KEE ta’ komponent |L-Anness IV | - Kejl fotometriku |L-Anness V | - Il-Kulur tad-dawl mitfugħ, il-koordinati trikromatiċi |--------------------------------------------------


title: Id-Direttiva tal-Kunsill tas-27 ta’ Marzu 1991 dwar l-approssimazzjoni tal-liġijiet ta’ l-Istati Membri li jirrelataw għas-sistemi ta’ soppressjoni ta’ titjir ta’ ċerti kategoriji ta’ vetturi bil-mutur u l-karrijiet tagħhom

text:
Avviż Legali Importanti

|

31991L0226

Official Journal L 103 , 23/04/1991 P. 0005 - 0028 Finnish special edition: Chapter 13 Volume 20 P. 0071  Swedish special edition: Chapter 13 Volume 20 P. 0071

		Id-Direttiva tal-Kunsilltas-27 ta’ Marzu 1991dwar l-approssimazzjoni tal-liġijiet ta’ l-Istati Membri li jirrelataw għas-sistemi ta’ soppressjoni ta’ titjir ta’ ċerti kategoriji ta’ vetturi bil-mutur u l-karrijiet tagħhom(91/226/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabilixxi l-Komunità Ekonomika Ewropea, u b’mod partikolari l-Artikolu 100a tiegħu,Wara li kkunsidra l-proposta mill-Kummissjoni [1],B’koperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Socjali [3],Billi huwa importanti li jiġu adottati miżuri bl-iskop li jiġi stabbilit progressivament is-suq intern tul perjodu li jiskadi fil-31 ta’ Diċembru 1992; billi s-suq intern għandu jinkludi żona mingħajr fruntieri interni li fiha l-moviment liberu ta’ merkanzija, persuni, servizzi u kapital huwa assigurat;Billi l-ħtiġiet tekniċi li ċerti kategoriji ta’ vetturi bil-mutur u l-karrijiet tagħhom għandhom jissodisfaw skond il-liġijiet nazzjonali jirrelataw, inter alia, mas-sistemi ta’ soppressjoni ta’ titjir ta’ dawn il-vetturi bil-mutur;Billi dawn il-ħtiġiet ivarjaw minn Stat Membru għal ieħor; billi huwa għalhekk neċessarju li l-Istati Membri kollha jadottaw l-istess ħtiġiet sabiex, b’mod partikolari, tista’ ssir l-implimentazzjoni għal kull tip ta’ vettura tal-proċedura ta’ l-approvazzjoni tat-tip tal-KEE li kienet is-suġġett tad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [4], kif emendata l-aħħar bid-Direttiva 87/403/KEE [5];Billi, bl-iskop li titjieb is-sigurtà fit-toroq, huwa importanti li l-vetturi kummerċjali kollha fil-kategoriji ta’ piż ogħla u b’ċerta veloċità ddisinjata minima għandu jkollhom sistemi effiċjenti ta’ soppressjoni ta’ titjir sabiex iżommu l-ilma;Billi huwa mixtieq li jiġi stabbilit test wieħed ta’ prestazzjoni għal sistemi ta’ dan it-tip li jitwaħħlu mat-tipi differenti ta’ vetturi bħala mezz sabiex is-sitwazzjoni titjieb konsiderevolment; billi għall-approvazzjoni tat-tip tal-KEE ta’ komponent ta’ mezzi ta’ dan it-tip ittieħed kont taż-żewġ tipi ta’ mezzi bħalissa fis-suq, jiġifieri t-tip ta’ assorbiment ta’ l-enerġija u t-tip ta’ separatur bejn arja/ilma; billi kien neċessarju li jiġu previsti żewġ testijiet differenti skond it-tip ta’ mezz li għandu jiġi approvat;Billi, fid-dawl ta’ l-istudju, r-riċerka u testijiet li għaddejjin fil-preżent, test ta’ prestazzjoni fuq it-tipi ta’ vetturi armati b’dawn il-mezzi jiġi stabbilit malajr kemm jista’ jkun;Billi l-Istati Membri għandhom jagħtu attenzjoni lill-fatt li l-formazzjoni tat-titjir jiddependi wkoll fuq il-karatteristiċi tal-wiċċ tat-triq, il-konfigurazzjoni tad-disinn tat-tyre u l-karatteristiċi ta’ veloċità u erodinamiċi tal-vettura;Billi l-approssimazzjoni tal-liġijiet nazzjonali li jirrigwardaw il-vetturi bil-mutur tinvolvi r-rikonoxximent reċiproku mill-Istati Memmbri ta’ l-ispezzjonijiet imwettqa minn kull wieħed minnhom abbażi ta’ ħtiġiet komuni,ADOTTA DIN ID-DIRETTIVA:Artikolu 11. L-Istati Membri għandhom jagħtu l-approvazzjoni tat-tip tal-KEE ta’ komponent għal kwalunkwe tip ta’ mezz, hawnhekk iżjed ’il quddiem imsejjaħ ‘mezz ta’ soppressjoni ta’ titjir’, maħsub għat-tnaqqis ta’ titjir minn tyres ta’ vetturi mexjin, jekk jissoddisfa l-ħtiġiet li jirrigwardaw id-disinn u l-ittestjar stabbiliti fl-Anness II u b’kont meħud tad-definizzjonijiet mogħtija fl-Anness I.2. Stat Membru li jkun ta l-approvazzjoni tat-tip tal-KEE ta’ komponent għandu jieħu l-miżuri meħtieġa biex jivverifika, sa fejn hu neċessarju u, jekk jkun hemm il-bżonn, f’koperazzjoni ma’ l-awtoritajiet kompetenti ta’ l-Istati Membri l-oħra, li l-mudelli ta’ produzzjoni jikkonformaw mat-tip approvat. Għal dan l-iskop l-Istat Membru għandu japplika l-ħtiġiet ta’ l-Anness IV.Artikolu 2L-Istati Membri għandhom, għal kull mezz ta’ soppressjoni ta’ titjir li japprovaw skond l-Artikolu 1, joħorġu lill-manifattur jew lir-rappreżentant awtorizzat tiegħu marka ta’ l-approvazzjoni tat-tip tal-KEE ta’ komponent li tikkonforma mal-mudell fl-Anness II, Appendiċi 3.L-Istati Membri għandhom jieħdu l-miżuri kollha xierqa sabiex jipprevjienu l-użu ta’ marki li x’aktarx jikkreaw konfużjoni bejn mezzi ta’ soppressjoni ta’ titjir li ġew approvati skond l-Artikolu 1 u mezzi oħrajn.Artikolu 3L-ebda Stat Membru ma jista’ jipprojbixxi t-tqiegħid fis-suq ta’ mezzi ta’ soppressjoni ta’ titjir għal raġunijiet li għandhom x’jaqsmu mal-kostruzzjoni u l-prestazzjoni tagħhom jekk dawn ikollhom il-marka ta’ l-approvazzjoni tat-tip tal-KEE ta’ komponent.Madankollu, din id-disposizzjoni ma għandhiex tipprevjieni lil Stat Membru milli jieħu dawn il-miżuri fir-rigward ta’ mezzi ta’ soppressjoni ta’ titjir li jkollhom il-marka ta’ approvazzjoni tat-tip tal-KEE ta’ komponent li konsistentement ma jikkonformax mat-tip approvat.L-Istat Membru ikkonċernat għandu immedjatament jinforma lill-Istati Membri l-oħra u lill-Kummissjoni bil-miżuri meħuda, filwaqt li jispeċifika r-raġuni għad-deċizjoni tiegħu. Id-disposizzjonijiet ta’ l-Artikolu --5 għandhom japplikaw ukoll.Il-mezzi għandhom jitqiesu bħala li ma jikkonformawx mat-tip approvat, fis-sens tat-tieni paragrafu, jekk il-ħtiġiet ta’ l-Anness II ma jkunux ġew osservati.Artikolu 4L-awtoritajiet kompetenti ta’ kull Stat Membru għandhom, fi żmien xahar, jibagħtu lill-awtoritajiet kompetenti ta’ l-Istati Membri l-oħra kopji taċ-ċertifikati ta’ l-approvazzjoni tat-tip tal-KEE ta’ komponent maħruġa għal kull tip ta’ mezz ta’ soppressjoni ta’ titjir li huma japprovaw jew jirrifjutaw li japprovaw.Artikolu 51. Jekk l-awtoritajiet kompetenti ta’ xi Stat Membru li jkun ta l-approvazzjoni tat-tip tal-KEE ta’ komponent isibu li l-mezzi ta’ soppressjoni ta’ titjir akkompanjati minn ċertifikati ta’ konformità għal tip wieħed ma jikkonformawx mat-tip approvat minn dak l-Istat Membru, huma għandhom jieħdu l-miżuri neċessarji sabiex jassiguraw li l-konformità ta’ mudelli ta’ produzzjoni għat-tip approvat tiġi rrestitwita. Għandhom javżaw lill-awtoritajiet kompetenti ta’ l-Istati Membri l-oħra bil-miżuri meħuda, li jistgħu jestendu sa l-irtirar ta’ l-approvazzjoni tat-tip tal-KEE ta’ komponent.L-awtoritajiet imsemmija għandhom jieħdu l-istess miżuri jekk jiġu informati mill-awtoritajiet kompetenti ta’ Stat Membru ieħor b‘dan in-nuqqas ta’ konformità.2. L-awtoritajiet kompetenti ta’ l-Istat Membru għandhom, fi żmien xahar, jinformaw lil xulxin bl-irtirar ta’ approvazzjoni tat-tip tal-KEE ta’ komponent, billi jibagħtu kopja taċ-ċertifikat ta’ approvazzjoni tat-tip ta’ komponent, iffirmata u ddatata u li jkollha b’ittri kbar il-kliem ‘APPROVAZZJONI TAT-TIP TAL-KEE IRTIRATA’, filwaqt li ġġib ir-raġunijiet għal din il-miżura.3. Jekk Stat Membru li jkun ta l-approvazzjoni tat-tip tal-KEE ta’ komponent jikkontesta l-allegat nuqqas ta’ konformità, l-Istati Membri kkonċernati għandhom jippruvaw isolvu n-nuqqas ta’ ftehim. Il-Kummissjoni għandha tinżamm informata. Meta neċessarju, għandha tirranġa diskussjonijiet xierqa bl-iskop li jaslu għal soluzzjoni.Artikolu 6Kull deċiżjoni meħuda skond id-disposizzjonijiet adottati fl-implimentazzjoni ta’ din id-Direttiva għal ċaħda jew irtirar ta’ l-approvazzjoni tat-tip tal-KEE ta’ komponent għal mezzi ta’ soppressjoni tat-titjir jew li tipprojbixxi t-tqiegħid fis-suq jew l-użu tagħhom għandha tistabbilixxi fid-dettal ir-raġuni li fuqha ġiet ibbażata. Din id-deċiżjoni għandha tiġi nnotifikata lill-parti kkonċernata, li fl-istess ħin għandha tiġi informata bir-rimedji disponibbli lilha skond il-liġijiet fis-seħħ fl-Istati Membri u bil-limiti ta’ żmien stabbiliti sabiex tagħmel użu minn dawn ir-rimedji.Artikolu 7Għall-iskopijiet ta’ din id-Direttiva, "vettura" tfisser kull vettura bil-mutur fil-kategorija N u kull karru fil-kategorija O kif definit fl-Anness I mad-Direttiva 70/156/KEE.Artikolu 8Ebda Stat Membru ma jista’ jirrifjuta li jagħti l-approvazzjoni tat-tip tal-KEE jew l-approvazzjoni tat-tip nazzjonali għal vetturi, jew jirrifjuta jew jipprojbixxi l-bejgħ, ir-reġistrazzjoni, it-tqegħid fis-servizz jew l-użu tagħhom għal raġunijiet li għandhom x’jaqsmu mas-sistema tagħhom ta’ soppressjoni ta’ titjir jekk dawn huma armati skond il-ħtiġiet ta’ l-Anness III u jekk il-mezzi ta’ soppressjoni tat-titjir li bih il-vetturi huma armati għandhom il-marka ta’ l-approvazzjoni tat-tip tal-KEE ta’ komponent.Artikolu 9Kwalunkwe emenda neċessarja sabiex jiġu addattati l-ħtiġiet ta’ l-Annessi għal din id-Direttiva sabiex jittieħed kont ta’ progress tekniku għandhom jiġu adottati skond il-proċedura stabbilita fl-Artikolu 13 tad-Direttiva 70/156/KEE.Artikolu 101. L-Istati Membri għandhom idaħħlu fis-seħħ id-disposizzjonijiet neċessarji sabiex jikkonformaw ma’ din id-Direttiva sa l-10 ta’ April 1992. Għandhom minnufih jinfurmaw lill-Kummissjoni b’dan.2. L-Istati Membri għandhom jikkomunikaw id-disposizzjonijiet prinċipali tal-liġi nazzjonali li huma jaddottaw fil-qasam kopert minn din id-Direttiva lill-Kummissjoni.3. Meta l-Istati Membri jadottaw id-disposizzjonijiet msemmija fil-paragrafu 1, dawn għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi li bihom issir din ir-referenza għandhom jiġu stabbiliti mill-Istati Membri.Artikolu 11Din id-Direttiva hija indirizzata lill-Istati Membri.Magħmula fi Brussel, fis-27 ta’ Marzu 1991.Għall-KunsillIl-PresidentR. Goebbels[1] ĠU C 203, ta’ l-14.8.1990, pġ. 16.[2] ĠU C 96, tas-17.4.1990, pġ. 92 u id-Deċizjoni tat-13 ta’ Marzu 1991 (għadha mhix ippubblikata fil-Ġurnal Uffiċjali).[3] ĠU C 62, tat-12.3.1990, pġ. 2.[4] ĠU Nr L 42, tat-23.2.1970, pġ. 1.[5] ĠU Nr L 220, tat-8.8.1987, pġ. 44.--------------------------------------------------LISTA TA’ L-ANNESSIANNESS I: | Definizzjonijiet |Appendiċi 1: | Testijiet fuq mezzi ta’ soppressjoni tat-titjir tat-tip li jassorbi l-enerġija |Appendiċi 2: | Testijiet fuq mezzi ta’ soppressjoni tat-titjir tat-tip li jissepara l-arja/l-ilma |Appendiċi 3: | Mudell għal marka ta’ approvazzjoni tat-tip tal-KEE ta’ komponent |Appendiċi 4: | Mudell għaċ-ċertifikat ta’ approvazzjoni tat-tip tal-KEE ta’ komponent ||Appendiċi: | l-Anness għaċ-ċertifikat ta’ l-approvazzjoni tat-tip tal-KEE fir-rigward ta’ tip ta’ vettura f’dak li għandu x’jaqsam ma’ l-armar ta’ sistemi ta’ soppressjoni ta’ titjir. ||ANNESS IV: | Konformità ta’ produzzjoni Waqfien mill- Ċessjoni ta’ produzzjoni |ĊIFRI: | (1 sa 9) |--------------------------------------------------